Samtgemeen Söttmer - Wikipedia

# Samtgemeen Söttmer

### Vun Wikipedia

Wapen/Flagg | Koort
--- | ---

Basisdaten
Landkreis: | Rodenborg (Wümm)
Flach: | 172,92 km²
Inwahners: | 14.297 (30. Juni 2005)
Inwahnerdicht: | 82,7 Inwahners pro km²
Geograafsche Laag: | 53° 7′ N, 9° 13′ O
Gemeenslötel: | 03 3 57 406
Gemenen in de Samtgemeen: | 7
SG-Börgermeester: | Markus Luckhaus
Websteed: | www.sottrum.de

De Samtgemeen Söttmer (hdt.: Sottrum) is en Samtgemeen in’n Landkreis Rodenborg (Wümm), in de sik söven Gemenen för de Afwickeln vun de Verwaltenssaken tohopen slaten hebbt.

## [Ännern] Geologie

En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

## [Ännern] Geografie

De Samtgemeen Söttmer liggt süüdlich vun de Mitt an’n westlichen Rand vun den Landkreis Rodenborg un grenzt in’n Westen an den Landkreis Veern. In’n Norden stött Söttmer an de Samtgemenen Tarms un Zeven un in’n Süüden an de Samtgemeen Bootel. In’n Oosten warrt dat Rebeet vun de Eenheitsgemeen Rodenborg (Wümm) begrenzt.

## [Ännern] Historie

De lütten Gemenen weern fröher noch ehrenamtlich verwalt. Dör de stiegenden Föddern weer al in de 1950er Johren kloor, dat de Verwalten reformeert warrn müss, un dat Ännern vun’t Schoolwesen hett 1969 denn dorto föhrt, dat sik de lütten Gemenen Bötersen, Clüversbossel, Everinghusen, Hassendörp, Hellweeg, Höperhöfen, Reeßum, Schleeßl, Söttmer, Staapel, Stuckenbossel, Taaken un Winkeldörp freewillig un vun sik ut to de Samtgemeen tohopenslaten hebt. De eerste Hööftsetten traad an’n 30. Juni 1969 in Kraft.

An’n 29. Dezember 1970 is denn ok de Gemeen Horß to de Samtgemeen bipedt. Un as an’n 1. März 1974 in’n Landkreis de Gemenen nee opdeelt weern, keemen noch Ahusen un Eversen dorto. De Samtgemeen Söttmer is den eenfachk ünner dat nee Recht stellt worrn. Do de Tiet hebbt sik ok eenige vun de lütten Gememen tosamenslaten, so dat vun doran de söven Gememen tohopenfunenn hebbt, as wi jem vundaag kennt.

## [Ännern] Politik

### [Ännern] Samtgemenenopdelen

To de Samtgemeen höört de nafolgend Gemenen (na’t Bookstaberen):

1. Ahusen
2. Bötersen
3. Hassendörp
4. Hellweeg
5. Horß
6. Reeßum
7. Söttmer

### [Ännern] Samtgemeenraat

De Sottrumer Samtgemeenraat besteiht vundaag neven den den Samtgemeenbörgermeester ut dörtig wählte Raatsliddmaten, de sik op veer verscheedene Parteien verdeelt. De letzte Kommunalwahl weer an’n 10. September 2006:

Partei | 2006
CDU | 13
SPD | 11
Bündnis 90/De Grönen | 4
FDP | 3

### [Ännern] Samtgemeenbörgermeester

De Samtgemeenbörgermeester is Markus Luckhaus vun de CDU. Dorneven gifft dat den Samtgemeendirekter Fritz Lange.

### [Ännern] Wapen

De Samtgemeen Söttmer harr 1970 Verlöf kregen, dat Wapen vun de Gemeen Söttmer to övernehmen. Dat Wapenschild is root un wiest ünner en rechten sülvern Bövereck mit swarten Nagelkrüüz den Hilligen Georg in golden Rüsten op goldtöömten un goldhoofig sülvern Peerd mit en golden Lant, as he en Lindworm dootstickt.

## [Ännern] Verkehr

Söttmer hett en Bahnhof an de Hööftstreck twüschen Hamborg un Bremen.

Dör de Samtgemeen löpt ok de Bundsautobahn 1 Hamborg – Bremen, de op dat Rebeet vun de Samtgemeen en Anslussteed in Stuckenbossel hett. Dör Söttmer un Hassendörp löpt de B 75, de ok Hamborg un Bremen verbinnt. In’n Noorden warrt de Gemeen Bötersen vun de B 71 streift, de Zeven mit Rodenborg verbinnt un in’n Süüden löpt de B 215 vun Rodenborg över Eversen na Veern en lütt Stück dör de Gemeen Ahusen.

## [Ännern] Websteden

- Websteed vun de Samtgemeen Söttmer

Vun „http://nds.wikipedia.org../../../s/a/m/Samtgemeen_S%C3%B6ttmer_9bb9.html“

Kategorien: Samtgemeen | Landkreis Rodenborg (Wümm)

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English